
Зеренді 2024-2025 оқу жылы

 Мектеп жасына дейінгі балалардың адамгершілік–патриоттық қасиеттерін қалыптастырудағы музыка" тақырыбы өте маңызды әрі қызықты мәселе. Музыка балалардың дамуына, оның ішінде адамгершілік пен патриоттық сезімдердің қалыптасуына зор әсер етеді. Мектеп жасына дейінгі балалар үшін музыка – тек көңіл көтеру немесе демалу ғана емес, олардың рухани және моральдық әлемін тәрбиелеуге көмектесетін құрал.
“Өнердің басқа түрлерімен салыстырғанда адам баласының ой сезіміне тез әсер ететін, жан біткеннің барлығына тілі ортақ, интернациналдық өнер- музыка»,  Педагогика ғылымында музыка балаға тәрбиелік әсер ететін  маңызды және тиімді құрал болып табылады. Міне, осы керемет сиқырлы  құралдың көмегімен балақандарды  ғажайып музыка әлеміне жетелеп, сол арқылы бойларына рухани-адамгершілік қасиеттерді сіңіру негізгі міндетіміз.
Әр музыкалық оқу қызметін міндетті түрде әуенді-қимылдық жаттығулардан  бастаймын. Оқу қызметінің осындай қимыл-қозғалыс жасайтын бөлімі балаларға  өте пайдалы деп есептеймін.  Балалардың жас ерекшеліктеріне қарай топтардың жаттығулары да  әртүрлі болады. Уақыт өте жаттығулар күрделене береді. Балалар күнделікті жалығып кетпес үшін бұл жаттығуларға көркемдік, би, ойын элементтерін қосып отырамын.
Ана, Отан, Туған жер, Достық туралы әндер балаларды сүйіспеншілікке, мейірімділікке,  ауызбіршілікке, патриоттыққа тәрбилейді.  Ән айту барысында балаларға өзін естіп үйренудің, қасындағы көршісін, басқа балаларды естудің маңыздылығын үнемі ескертіп отырамын. Бұл баланы зейінділікке, ұжыммен жұмыс жасай білуге, басқалармен санаса білуге, көпшілдікке тәрбиелейді.
Балалар ширақ музыкамен таңғы жаттығулар жасап, сүйікті әндерінің бірін айтып, билеп, өзара жылы қарым-қатынас орнап, музыкаға әсерленіп күндерін көтеріңкі көңіл-күймен бастайды. Рухани-адамгершілік тәрбиенің міндеттерін жүзеге асыру мақсатында біздің мектепке дейінгі мекемеде оқу, ойын іс-әрекеттері, күн тәртібі, ойын-сауық, мерекелердің ұйымдастырылуы кешенді қарастырылған. 
[bookmark: _GoBack]Мектепке дейінгі жаста  «жақсы», «жаман» деген түсініктер арқылы  баланың санасында адамгершілік қасиеттердің  нышаны қалыптасады. Балалық кезде әсемдікті сезіну, қабылдау  тұлғаның кейінгі жетілу кезеңдеріне қарағанда анағұрлым терең. Сондықтан мен, әрбір  музыка жетекшісі, осы керемет кезеңді пайдаланып, баланың бойындағы әсерлену сезімін, қызығушылығын, әсемдікке құштарлығын қолдап, әрі қарай дамытуға тырысады.
Мектепке дейінгі жастағы баланың зейіні аз уақытқа бағдарланғандықтан, оған қазақтың күйлерін немесе классикалық музыкадан үзінді тыңдатудың өзі де оңай жұмыс емес.
 Бірақ балаға кішкентай кезінен ұлттық, классикалық музыканы санасына қалай құя беруге болады? Өз тәжірибемнен байқағаным, оныңдашешімібар. «Тәрбие-тал бесіктен басталады»-дейді халық.  Музыкалық тәрбие де ананың бесік жырынан басталады. Сондықтан кіші топтарда балаларға ұйықтар кезде бесік жырының аудиосын қосып қою балалардың жүйке жүйесіне жағымды әсер етеді.Қазіргі заманда балалрдың музыкалық талғамын қалыптастыруда ата- ананың рөлі зор. Себебі көлікте, үйде де кейбір ата- аналариөздері тыңдайтын мағынасы жоқ әндерді қосып қояды. 
Ол еріксіз баланың санасына сіңіп, жадында сақталады. Өкінішке орай бұл балаға теріс әсер беріп жатады. Осыны ата-аналар түсінбейтіні қынжылтады. Ішінде бала отырған кейбір көліктерден шыққан дыбыстың күштілігі сондай, сыртта кетіп бара жатқан адамның құлағына ауыр тиеді. Рок музыканың, кез келген ауыр музыканың дүңкілі баланың есту аппаратына, жүрек соғысына қатты әсер етіп жатқанын ата-аналар түсінсе ғой… Баланың мазасыздануына, мінез-құлқына да мұндай музыка қатты әсер ететініні сөзсіз.
Мектепке дейінгі кезеңде балалардың адамгершілік және патриоттық қасиеттерін дамыту үшін музыка келесі жолдармен қолданылуы мүмкін:
1. Ұлттық әндер мен халықтық музыкалар
   Мектеп жасына дейінгі балаларға қазақтың ұлттық әндері мен халық музыкалары арқылы олардың мәдениеті мен тарихына деген сүйіспеншілікті оятуға болады. Балалар ұлттық музыкамен танысып, оны тыңдап…
 - Мысалы: "Достық", "Қайырымдылық", "Адалдық" тақырыптарында әндер мен өлеңдер айту арқылы балаларға осы құндылықтарды үйрету.
2. Патриоттық әндер
   Балаларға туған елге деген сүйіспеншілікті арттыру мақсатында патриоттық әндер үйрету маңызды. Бұл әндер арқылы балалар елдің тарихын, мәдениетін және ата-бабалардың ерліктерін түсінеді.  
   - Мысалы: "Қазақстан Респбуликасының әнұраны", "Менің Қазақстаным" сияқты патриоттық әндер мен шығармаларды орындау.
3. Ән арқылы халық ертегілерін және аңыздарды жеткізу
   Халықтың ертегілері мен аңыздары, әсіресе батырлар туралы әндер мен әңгімелер арқылы балаларға ерлік, батырлық, елін қорғау, туған жерге деген сүйіспеншілік сияқты қасиеттерді тәрбиелеуге болады.
   - Мысалы: Қазақ батырлары туралы әндер немесе аңыздар.  Қазақтың ұлттық музыкалық аспаптары – домбыра, қобыз, сандық, сыбызғы сияқты аспаптарды таныстыру арқылы балаларда ұлттық өнерге деген қызығушылық пен патриоттық сезімдерді қалыптастыруға болады. Бұл аспаптар туралы әндер мен оқиғалар арқылы балаларға еліміздің мәдени мұрасына деген құрметті арттыруға болады.
Қорытынды:
Мектеп жасына дейінгі балаларға музыка арқылы адамгершілік пен патриоттық қасиеттерді дамыту олардың тұлғалық қалыптасуына әсер етеді. Музыкалық шығармалар мен әндер арқылы балалар өздерінің мәдениетін, тарихын, тілін сүйіп, өз елінің азаматтары ретінде қалыптасады. Сонымен қатар, музыка баланың рухани дамуына, эмоцияларын түсінуге және әлеуметтік ортада дұрыс әрекет етуге ықпал етеді.






























